open-index/open-wikipedia-markdown huggingface dataset:
Hlávik

**Hlávik** môže byť nárečovo:
*čelná časť postele (vpredu alebo vzadu), pozri pod posteľ
*miesto, kde sa kladie hlava pri ležaní
*vankúš

## Zdroje
* hlávik. In: 
* hlávik. In:
Polštár

**Polštár** môže byť nárečovo:
*vankúš
*jedna z malých perín, ktorými sa vypĺňa posteľ pri ustielaní

## Zdroj
* polštár. In:
Datľovník

**Datľovník** môže byť:
*slovenský názov rastlinného rodu Phoenix, pozri datľovník (rod)
*datľovník obyčajný (Phoenix dactylifera)

## Zdroje
* 
*
Svetlosť

**Svetlosť** môže byť: 
* v počítačovej grafike: jedna z vlastností farby, pozri farba (fyzika)
* v technike: 
** vnútorný priemer potrubia, pozri menovitá svetlosť
** nepresne: výška (veľkosť) otvoru: pozri svetlá výška

## Pozri aj
* lúmen
Abdullah Öcalan

**Abdullah Öcalan** („krycie meno“: *Apo*, skratka mena Abdullah, ale tiež s významom v kurdštine: *strýko*; * 4. apríl 1946, Ömerli, Turecko) je vodcom a bývalým predsedom PKK – Strany kurdských pracujúcich, ktorú sám založil v roku 1978.

Öcalan bol v Turecku v roku 1999 odsúdený na trest smrti za vlastizradu, členstvo v teroristickom spolku, krádež, vraždu a bombové útoky. V roku 2002 bol tento rozsudok zmenený na doživotný pobyt vo väzení. Je väznený v prísnej izolácii vo väznici na ostrove İmralı, do roku 2009 tam bol jediným väzňom. Žije na samotke a nemá povolené návštevy, kontakt s právnikom, prístup ku správam ani telefonáty rodine, čo znamená porušovanie Dohovoru o ochrane ľudských práv a základných slobôd.
   
Jeho osoba je medzi Kurdmi stále uctievaná a za Öcalanovu slobodu sa konajú pravidelné demonštrácie ako v Turecku, tak aj v Európe. V roku 2015 obdržal Öcalan medzinárodnú cenu mieru International Peace Bureau.

Z väzenia vydal Öcalan niekoľko kníh, poslednú v roku 2012.

## Referencie


Kategória:Kurdi
Kategória:Nacionalisti
Kategória:Teroristi
Praveký slon

**Praveký slon** môže byť:
*všeobecne: slon z praveku, pozri slon a pravek
*zastarano: mamut srstnatý
Predpotopný slon

**Predpotopný slon** môže byť:
*všeobecne: slon z doby pred holocénom (napr. mamut, mastodont, Deinotherium), pozri slony a napr. mamut, mastodont, Deinotherium
*zastarano: mamut srstnatý

## Zdroje
PPAP (Pen-Pineapple-Apple-Pen)

„**PPAP (Pen-Pineapple-Apple-Pen)**“ (jap. *ペンパイナッポーアッポーペン*, prepis: *Penpainappóappópen*) je singel Pikotara, a fiktívneho pesničkára vytvoreného a stvárneného japonským komikom Daimaom Kosakou. Dňa 25. augusta 2016 vyšiel ako hudobné video a odvtedy sa stal vírusovým videom. Ku júnu 2018 získalo oficiálne video 200 miliónov zhliadnutí na YouTube.

## Zoznam skladieb
Zdroj: swedishcharts
* **Digital download (28. október 2016)**
# „PPAP (Pen Pineapple Apple Pen)” (Short Version) – 0:45	
# „PPAP (Pen Pineapple Apple Pen)” – 2:04	
 		 	 
* **Digital download (18. november 2016)**
# „PPAP (Pen Pineapple Apple Pen)” (PPAP vs Axel F) – 2:31	
 		 	 
* **Digital download (25. november 2016)**
# „PPAP (Pen Pineapple Apple Pen)” (Taqo Remix Radio) – 2:05	
# „PPAP (Pen Pineapple Apple Pen)” (Taqo Remix) – 3:28	
 		 	 
* **Digital download (25. november 2016)**
# „PPAP (Pen Pineapple Apple Pen)” (Gabry Ponte Remix Edit) – 2:33	
# „PPAP (Pen Pineapple Apple Pen)” (Gabry Ponte Remix Extended) – 3:43	
 		 	 
* **Digital download (25. november 2016)**
# „PPAP (Pen Pineapple Apple Pen)” (Spankers Remix Edit) – 3:01	
# „PPAP (Pen Pineapple Apple Pen)” (Spankers Remix) – 3:39

## Hudobné video
Hudobné video stálo 100 000 jenov (842,521757 eur). V roku 2017 sa objavil vo filme *[[Emoji Film]]*.

## Umiestnenie

## Ocenenia

## Referencie

## Externé odkazy
* „PPAP (Pen-Pineapple-Apple-Pen)“ na YouTube

## Zdroj
* 

Kategória:Single z 2016
PPAP

**PPAP** môže byť:
* stimulantná droga, pozri (-)-1-fenyl-2-propylaminopentán, a stimulant drug
* album Pikotara, pozri PPAP (album)
** singel a vírusové video z roku 2016, pozri PPAP (Pen-Pineapple-Apple-Pen)

## Pozri aj
* PEPAP (fenetylfenylacetoxypiperidín)
Voz

**Voz** môže byť:
* (spravidla štvor)kolesové vozidlo konštruované tak, že má byť ťahané ťažnými zvieratami, pozri voz (záprah)
* obsah jedného kolesového vozidla konštruovaného tak, že má byť ťahané ťažnými zvieratami, synonymum: fúra
* hovorovo (a podľa niektorých názorov nesprávne):
** automobil (prípadne iné štvorkolesové vozidlo, napr. montážne)
** zriedkavo resp. zastarano: vozeň

## Pozri aj
*Malý voz
*Veľký voz

## Zdroje
Čerňava (prírodná rezervácia)

**Čerňava** je prírodná rezervácia v lokalite Rajnochovice v okrese Kroměříž, na svahu vrchu **[[Čerňava (vrch)|Čerňava]]** (844 m). Leží vnútri prírodného parku Hostýnské vrchy v Hostýnsko-vsetínskej hornatine.

## Ochrana prírody
Predmetom ochrany je dochovaný zvyšok karpatskej jedľobučiny starý až 280 rokov. Správa AOPK Zlín.

## Referencie


## Externé odkazy
* Výnos Ministerstva kultúry o zriadení PR 
* Nariadenie Zlínskeho kraja zo dňa 29.6.2015 o znovuzriadení PR 
* O rezervácii na stránke nature.hyperlink.cz 
* Stránka vychodni-morava.cz 

## Zdroj

Kategória:Chránené územia v okrese Kroměříž
Kategória:Prírodný park Hostýnské vrchy
Kategória:Hostýnsko-vsetínská hornatina
Kategória:Lesy v Česku
Kategória:Pralesy v Česku
Kategória:Rajnochovice
Bortlova stupnica

**Bortlova stupnica** () je deväťbodová stupnica, ktorá opisuje mieru svetelného znečistenia. Nižšia hodnota Bortlovej stupnice znamená nižšiu mieru svetelného znečistenia, vyššia hodnota naopak vyššiu mieru svetelného znečistenia. Stupnicu zaviedol americký astronóm John Bortle vo februári 2001, kedy ju publikoval v časopise *Sky and telescope*.

## Tabuľka s Bortlovou stupnicou

## Referencie


## Externé odkazy
* Nitelite.eu - Bortleova stupnice (český preklad)
* Monitoring jasu nočnej oblohy

Kategória:Stupnice
Kategória:Svetelné znečistenie
Kategória:Pozorovanie
Kategória:Eponymické termíny
Henrich Kalkarský

**Henrich Kalkarský** (*Heinrich Egher*; * 1328† 20. december 1408) bol kartuziánsky spisovateľ.

## Životopis
Henrich sa narodil v Kalkare v kniežatstve Cleves. Štúdium začal v Kolíne nad Rýnom a ukončil ho v Paríži, kde sa v roku 1357 stal majstrom umenia. Okamžite obsadil post prokurátora nemeckého národa, bol tiež profesorom teológie.

Stal sa kanoníkom v kolegiálnych kostoloch sv. Swiberta v Kaiserswerte a sv. Juraja v Kolíne. V roku 1362 sa vrátil do svojej rodnej krajiny. Čoskoro potom, však, znechutený svetom, odišiel v roku 1365 do kartuziánskeho kláštora v Kolíne, kde bol vďaka svojmu talentu a cnosti rýchlo povýšený na najdôležitejšie úrady.

Následne sa stal priorom v kartuziánskom kláštore v Arnheme (136872), v Ruremonde (137277), ktorý postavil, v Kolíne nad Rýnom (137784) a Štrasburgu (138496), ktorý obnovil. Ako obyvateľ jeho provincie po dobu dvadsiatich rokov, preto vzhľadom na okolnosti, ktoré spôsobila Veľká západná schizma, zohrával významnú úlohu v Holandsku a nemecky hovoriacich krajinách.

## Práca
Ako spisovateľ zanechal množstvo diel na veľmi rôznorodé témy. Ako významný hudobník, teológ a asketik, zložil pojednania: *Loquagium de rhetorica*, *Cantuagium de musicâ*, *De Continentiis et Distinctione Scientiarum* a bol tiež autorom kázní, listov, pojednávaní o duchovnom živote atď.

## Zdroj

Kategória:Kartuziáni
Kategória:Nemeckí teológovia
Kategória:Katolícki teológovia 14. storočia
Kategória:Stredoveké osobnosti
Kategória:Stredovekí spisovatelia
Kategória:Nemeckí spisovatelia
Kategória:Spisovatelia literatúry faktu
Za sklom

**Za sklom** môže byť:
* pieseň bratislavskej kapely Korben Dallas, pozri Za sklom (skladba)
* slovenský krimi seriál, pozri Za sklom (seriál)
Pinebook Pro

náhľad|Pinebook Pro so systémom Debian

**Pinebook Pro** je ľahký notebook pre Linux a *BSD, založený na architektúre ARM od spoločnosti PINE64.

Je navrhnutý tak, aby bol alternatívou pre Chromebooky, ktoré používatelia konvertujú na Linuxové notebooky. Obsahuje 14" IPS displej s rozlíšením 1920x1080, telo z horčíkovej zliatiny, eMMC úložisko s kapacitou 64 alebo 128 GB, batériu s kapacitou 10 000 mAh a disponuje veľkou modularitou.

Založený je na systéme na čipe RK3399, obsahuje port USB-C pre dáta, video výstup a nabíjanie, prepínače na odpojenie mikrofónu, BT/WiFI modulu a kamery a rozšíriteľné úložisko pomocou NVMe s voliteľným adaptérom.

Vybavený je 4 GB pamäte a 128 Mb modulom SPI boot Flash. Medzi rozhrania patrí čítačka pamäťavých kariet micro SD, ktorá je bootovateľná, porty USB 2.0 a 3.0, port USB-C a UART cez mikrofónny vstup.

Klávesnica a touchpad používajú protokol USB 2.0. LCD panel používa protokol eDP MiPi.

Podporuje viac operačných systémov, napr. rôzne distribúcie Linuxu (Ubuntu, Debian, Manjaro a pod.), Android, ChromeOS a *BSD.

## Pozri aj
* Pinebook

## Referencie

## Zdroj
* Wiki stránka projektu 

Kategória:Laptopy
Kategória:Jednodoskové počítače
Mária Jozefa Saská

**Mária Jozefa Saská** môže byť:
* dcéra cisára Jozefa I. a manželka saského kurfirsta Augusta III., pozri Mária Jozefa Habsburská
* dcéra saského kurfirsta a poľského kráľa Augusta III., pozri Mária Jozefa Saská (1731 – 1767)
* dcéra saského princa Maximiliána, španielska kráľovná ako manželka Ferdinanda VII., pozri Mária Jozefa Saská (1803 – 1829)
* dcéra saského kráľa Juraja I., pozri Mária Jozefa Saská (1867 – 1944)

Saská, Mária Jozefa
Obliehanie Naxosu

**Obliehanie Naxosu** môže byť:
* Obliehanie Naxosu (490 pred Kr.)
* Obliehanie Naxosu (499 pred Kr.)
Žigmund I. (Poľsko)

**Žigmund I. Starý** ( * 1. november 1467, Kozienice† 1. apríl 1548, Krakov), syn Kazimíra IV. Jagelovského a Alžbety Habsburskej, bol poľský kráľ a litovský veľkoknieža v rokoch 15061548.

## Životopis
Žigmund sa spočiatku usiloval o nástupníctvo po svojom najstaršom bratovi českom a uhorskom kráľovi Vladislavovi II. Zmluvami vo Viedni z roku 1515 rezignoval na nástupnícke právo v Uhorsku v prospech Habsburgovcov. Za to sa cisár Maximilián I. Habsburský musel vzdať spojeneckej zmluvy s veľkým kniežaťom moskovským Vasilijom III. a prípadnej podpory rádu nemeckých rytierov v Prusku, s ktorým mal Žigmund spory.

Listinou z 27. novembra 1499 získal od svojho brata Vladislava ako léno Hlohovské kniežatstvo. Potom získal v decembri 1501 tiež Opavské kniežatstvo, vykúpené od Jána Korvína, a v septembri 1504 bol menovaný najvyšším kráľovským miestodržiteľom Sliezska. Viedol tri vojny s Moskvou v rokoch 15071508, 15121522 a 15341537, počas ktorých Litva prišla okrem iného o strategický dôležitý Smolensk (1514).

V roku 1519 mu bol udelený Rád Zlatého rúna (č. 161).

Roku 1519 vstúpil do vojny s rádom nemeckých rytierov, v ktorého čele stál jeho synovec Albrecht Hohenzollernský. Ten prijal roku 1525 luteránsku reformáciu, Prusko sekularizoval a zložil zaňho Žigmundovi lénny sľub. V rokoch 15261529 včlenil do poľského štátu dovtedy samostatné Mazovské vojvodstvo, kde zomrel posledný piastovský vládca Jan IV. Roku 1537 musel čeliť odboju šľachty, ktorá nakoniec ustúpila.

Za Žigmundovej vlády došlo ku kultúrnemu rozkvetu Poľska v duchu renesancie, ktorej nástup bol spojený s kráľovou druhou manželkou Bonou Sforzou. Spoločne s ňou prišli na poľský dvor aj jej početní dvorania. Následný spoločenský život na kráľovskom dvore sa stal vzorom aj pre spoločnosť z vyšších poľských kruhov. Kráľovná nezostala len pri tom a začala pozývať do Poľska tých najvýznamnejších architektov a umelcov.

## Rodina
V čase nástupu na trón bol slobodný, hoci už mal takmer štyridsať rokov a mal iba nemanželské deti (s dlhoročnou milenkou Katarínou Telničankou).

* 1. manželka: Barbora Zápoľská (14951515)
* 2. manželka: Bona Sforza (14941557); jeho nástupcom sa stal jeho jediný syn Žigmund II., posledný z rodu Jagellovcov na poľskom tróne.

## Referencie


## Iné projekty

## Externé odkazy
* Petr Kozák, "Piaty princ": Knieža Žigmund medzi perifériou a centrom Jagelovského sveta

## Zdroj

Kategória:Jagelovci
Kategória:Králi Poľska
Kategória:Vládcovia Litvy
Kategória:Opavské kniežatá
Kategória:Nositelia Rádu zlatého rúna
Kategória:Osobnosti na poľských bankovkách
Jozef Pantaleón Roškovský

**Jozef Pantaleón Roškovský** alebo aj **Pantaleon Roszkovský** (* 10. marec 1734, Stará Ľubovňa – † 27. marec 1789, Budapešť) bol slovenský mních, kňaz, skladateľ, organista a hudobný teoretik.

## Život
Narodil sa v rodine organistu v Starej Ľubovni. Študoval v Podolínci a na univerzite v Trnave. V roku 1755 vstúpil do františkánskeho rádu. Noviciát absolvoval v kláštore svätej Kataríny pri Trnave. Od roku 1757 študoval teológiu v Pešti. V roku 1759 bol v Trnave vysvätený na kňaza a do roku 1761 pokračoval v štúdiu teológie v Bratislave. Pôsobil vo viacerých kláštoroch mariánskej provincie (Nové Zámky, Bratislava, Trnava, Pešť). Ovládal niekoľko hudobných nástrojov a bol dobrým spevákom. Zozbieral mnoho liturgických spevov a skomponoval niekoľko sakrálnych kompozícií. Avšak, nie mnoho z jeho diela sa nám zachovalo do dnešných dní. Roškovský zomrel v Budapešti v roku 1789.

## Dielo
Roškovský sa zaoberal výhradne duchovnou hudbou. Zbieral, upravoval a komponoval liturgické spevy: omše, ofertória, vešpery, antifóny, litánie, *Tota pulchra, Stella coeli, Tantum ergo, Rorate coeli*, árie o svätých apod. Zozbierané i vlastné skladby uverejnil v niekoľkých zborníkoch, ktoré obsahujú viacej než 700 skladieb. Zborníky majú vysokú umeleckú i historickú hodnotu, dokumentujú vývoj cirkevnej hudby od stredného baroka až po raný klasicizmus. Pracoval aj na návrhu hudobnej reformy v Mariánskej provincii, ktorej súčasťou sa mali zborníky stáť. Pre prílišnú náročnosť však bol jeho návrh odmietnutý.

### Zborníky
* *Cymbalum jubilationis*
* *Musaeum Pantaleonianum*
* *Jubilus Seraphicus*
* *Lyturgia franciscana*
* *Hesperus choralis*
* *Harmónia Seraphica*
* *Cantica Dulcisona Mariano-Seraphic*

### Vlastné skladby
* 5 omší z rokov 17581761 (*Missa Solemis* bola pôvodne pripisovaná Haydenovi)
* *Regina Coeli laetare* (*Raduj sa, nebies Kráľovná*, antifóna z obdobia pred r. 1758)
* Offertorium *de Resurrectione D. N. J. C. (Ofertórium k slávnosti Zmŕtvychvstania)*
* *Vesperae Bacchanales* (Bakchantské nešpory, 17681769, fašiangová paródia)
* niekoľko menších vokálnych, orgánových a cimbalových skladieb

## Referencie

## Literatúra
* Marta Hulková; Pavol Polák; Ladislav Kačic: *K prameňom hudby na Slovensku v 17. a 18. storočí*. Bratislava, Veda, 1988
* Jaroslav Smolka a kol.: *Malá encyklopedie hudby*. Supraphon, 1983
* Československý hudební slovník osob a institucí II. (M–Ž), 1965, Státní hudební vydavatelství, Praha, s. 437
* Václav Holzknecht a kol.: *Kniha o hudbě.* Orbis, 1964
* František Zagiba: *Hudobné pamiatky františkánskych kláštorov na východnom Slovensku.* Orbis, Praha, 1940

## Zdroj

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí muzikológovia
Kategória:Hudobní teoretici
Kategória:Slovenskí organisti
Kategória:Skladatelia náboženskej hudby
Kategória:Osobnosti zo Starej Ľubovne
Kategória:Slovenskí františkáni
José López Portillo

**José López Portillo y Pacheco** (* 16. jún 1920, Ciudad de México† 17. február 2004, tamže) bol mexický politik, v rokoch 19761982 prezident Mexika.

## Životopis
Vyštudoval právo na Národnej autonómnej univerzite v Mexiku. Potom na svojej *[[alma mater]]* učil politickú teóriu a verejnú správu. Vydal niekoľko kníh o politickej filozofii a napísal aj dve knihy beletristické: *Quetzalcoatl* a *Don Q*.

V roku 1959 vstúpil do Inštitucionálnej revolučnej strany, kľúčovej politickej sily mexického politického systému. Postupne stúpal mocenskou hierarchiou, aby sa v 70. rokoch plne vrhol na politiku. Najprv pracoval v prezidentských kanceláriách Gustava Díaza Ordaza a Luisa Echeverria a neskôr, roku 1973 bol ním menovaný ministrom financií. Držal tento post do roku 1975. Podarilo sa mu obmedziť daňové úniky a znížiť verejné výdavky. V roku 1976 vyhral v prezidentských voľbách (bez protikandidáta), ako kandidát Inštitucionálnej revolučnej strany. Roku 1978 obnovil po 38 rokoch diplomatické vzťahy so Španielskom - za zlepšenie vzťahov medzi španielskojazyčnými krajinami tiež roku 1981 získal Cenu Astúrskej kňažnej. Podporil sandinovské hnutia v Nikaragui. Oponoval politike Ronalda Reagana. Vykonal reformu, ktorá rozšírila počet členov parlamentu na 400, pričom 100 muselo patriť opozícii. Tým oslabil hegemóniu Inštitucionálnej revolučnej strany, ktorá v Mexiku vládla nepretržite od roku 1929 (do roku 2000).

Začiatok jeho vlády sprevádzalo - napriek dramaticky vysokej inflácii - ekonomické nadšenie, ktoré vyplývalo z objavu ropy v štátoch Veracruz a Tabasco. Mexiko sa v krátkej dobe stalo štvrtým najväčším ťažiarom ropy na svete. Napriek obrovským ziskom však rýchlo rástol vládny dlh. Po prudkom znížení cien ropy roku 1981, vypukla v Mexiku obrovská dlhová kríza, ktorá sa preliala aj do zahraničia. Mexiko sa stalo druhým najväčším dlžníkom na svete. López reagoval tým, že znárodnil banky, zaviedol kontrolu devíz a o 40 percent devalvoval mexickú menu peso, hoci verejnosti tvrdil, že bude menu obhajovať „zúrivo ako pes“ a úspory občanov nie sú v ohrození. Stal sa potom objektom veľkej nenávisti verejnosti a po konci svojho mandátu roku 1982 radšej odišiel z krajiny. Jeho nástupca, Miguel de la Madrid, zahájil proti nemu ťaženie - López sa totiž stal symbolom korupcie a rozkrádania, americký novinár Jack Anderson publikoval informácie tajných služieb, podľa ktorých López spreneveril viac ako miliardu dolárov, navyše preslávil sa aj svojim protekcionizmom, ministerský post pridelil aj svojej manželke, vysoké vládne funkcie získali aj iní členovia jeho rodiny.

## Referencie


## Iné projekty

## Zdroj

Kategória:Mexickí politici
Kategória:Prezidenti Mexika
Kategória:Mexickí spisovatelia
Kategória:Osobnosti z Mexika (mesto)
Kategória:Ministri financií Mexika
Kategória:Nositelia Radu za zásluhy Talianskej republiky
Kategória:Nositelia Radu Manuela Amadora Guerrera
Sídlisko Pod Hájom

**Sídlisko Pod Hájom** môže byť:

* sídlisko v obci Ľubotice, pozri Sídlisko Pod Hájom (Ľubotice)
* sídlisko v Dubnici nad Váhom, správnejší tvar: sídlisko Pod hájom, pozri Pod hájom (štvrť v Dubnici nad Váhom)
Konzervatívny liberalizmus

**Konzervatívny liberalizmus** je politický smer, ktorý spája základne východiská klasického liberalizmu s hodnotovými postojmi konzervativizmu. Konzervatívny liberalizmus kladie najväčší dôraz na hodnotu indviduálnej slobody v politickej, ekonomickej a náboženskej rovine. Podobnými politickými ideológiami sú neokonzervativizmus, konzervatívny liberalizmus a národný liberalizmus, avšak nie sú s konzervatívnym liberalizmom totožné. Na Slovensku tento politický smer predstavujú strany ako SaS a ZA ĽUDÍ.

## Dejiny konzervatívneho liberalizmu
Dejiny konzervatívneho liberalizmu sa vyvíjali spolu s liberalizmom. Až do druhej svetovej vojny sa konzervatívni liberáli radili buď medzi konzervatívcov, alebo liberálov. Je pravdou, že sa táto ideológia začala vytvárať už po roku 1918, avšak stala sa populárnou až v 40. a 50. rokoch 20. storočia. Konzervatívny liberalizmus sa stal obľúbeným najmä medzi kresťanskými demokratmi. 

## Referencie

## Externé odkazy

* Konzervativizmus versus liberalizmus (Konzervatívny Denník Postoj)

## Literatúra

* ALLEN, R.T.. *Beyond Liberalism - The Political Thought of F. A. Hayek and Michael Polanyi*. Transaction Publishers. ISBN 9781412818070

Kategória:Konzervativizmus
Kategória:Liberalizmus
Kristián Koštrna

**Kristián Koštrna** (* 15. december, 1993, Hlohovec) je profesionálny slovenský futbalista hrajúci za slovenský klub Spartak Trnava. Jeho pozíciou je post krajného obrancu.

## Klubová kariéra
Koštrna započal svoju kariéru v Bolerázi, odkiaľ odišiel do rakúskeho Parndorfu. Hral aj v Bulharsku.

### Dunajská Streda
V roku 2017 sa Koštrna upísal Dunajskej Strede. S klubom sa v sezóne 2017/18 umiestnil na 3. mieste, čo bolo vtedy pre DAC historicky najvyššie umiestnenie. O rok neskôr prišlo vylepšenie, DAC skončil na 2. mieste. Koštrna k tomu prispel gólom v poslednom zápase sezóny, keď v 10. kole nadstavbovej časti v skupine o titul otváral skóre z penalty na 1–0. Dunajská Streda porazila doma Michalovce 5–0. Na začiatku sezóny 2019/20 sa Koštrna stal kapitánom DAC z dôvodu absencie zraneného kapitána Zsolta Kalmára. 25. augusta Koštrna vyrovnal v zápase v Nitre skóre na 1–1 hlavičkou v 39. minúte zápasu. DAC skóre otočil a vyhral 2–1.

## Referencie


## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Soccerway
* Profil hráča na stránke Transfermarkt

Kategória:Slovenskí futbalisti
Kategória:Futbaloví obrancovia
Kategória:Hráči FK DAC 1904 Dunajská Streda
Kategória:Osobnosti z Hlohovca
Bílé potoky

**Bílé potoky** sú prírodná rezervácia ev. č. 770 neďaleko obce Valašské Klobouky v okrese Zlín. Oblasť spravuje Správa CHKO Bílé Karpaty.

## Ochrana
Cieľom ochrany je jednak zachovanie genofondu podhorskej karpatskej lúky, mokradí a pramenisk, tak aj lesného spoločenstva karpatskej bučiny a dubohrabiny. PR Bílé potoky je tiež krajinársky hodnotné územie.

## Referencie


## Pozri aj
* Chránená krajinná oblasť Bílé Karpaty
* Zoznam chránených území v okrese Zlín

## Iné projekty

## Externé odkazy
* Rezervácia na stránke Nature.cz 
* Stránka východni-morava.cz 

Kategória:Chránené územia v okrese Zlín
Kategória:Mokrade v Česku
Kategória:Povodie Váhu
Kategória:Valašské Klobouky
Pod hájom

**Pod hájom** môže byť:
*ulica v Dubnici nad Váhom, pozri Pod hájom (ulica v Dubnici nad Váhom)
*štvrť v Dubnici nad Váhom, písané aj: **Pod Hájom**, pozri Pod hájom (štvrť v Dubnici nad Váhom)
*ulica v Bánove, pozri Pod hájom (Bánov)
*ulica v Ľuboticiach, pozri Pod hájom (Ľubotice)
*ulica v Chynoranoch, pozri Pod hájom (Chynorany)
*ulica v Nitre, pozri Pod hájom (Nitra)
*ulica v Šuranoch, pozri Pod hájom (Šurany)
*lokalita v Závadke, pozri Pod hájom (Závadka)
*lokalita v Beňadikovciach, pozri Pod hájom (Beňadikovce)

**Pod Hájom** môže byť:
*sídlisko v Ľuboticiach, pozri Sídlisko Pod Hájom (Ľubotice)
*lokalita v Čiernej Lehote, pozri Pod Hájom (Čierna Lehota)
Cat S61

**Cat S61** je mobilný telefón spoločnosti Caterpillar Inc. uvedený v roku 2018. Smartfón obsahuje integrovanú termovíznu kameru a laserový merač. Je vodeodolný a odolný voči pádom a nárazom.

## Referencie

## Externé odkazy
* Cat S61 Smartphone na Cat phones 

Kategória:Smartfóny
Martin Cooper

**Martin Cooper** (* 26. december 1928, Chicago, Illinois, USA) je americký inžinier a vynálezca, označovaný za "otca mobilného telefónu". Ako prvý človek na svete uskutočnil hovor mobilným telefónom na verejnosti.

## Životopis
Vyštudoval na Illinois Institute of Technology. Zúčastnil sa kórejskej vojny.

Ako vývojár firmy Motorola, do ktorej nastúpil v roku 1954, zostrojil v roku 1973 prvý vreckový mobilný telefón, ktorý nemožno stotožniť s autotelefónom. Viedol aj tím, ktorý prístroj v roku 1983 uviedol na trh (DynaTAC 8000X). V rovnakom roku odišiel z Motoroly a založil niekoľko vlastných firiem, spolu s manželkou Arlene Harris  (Cellular Business Systems, Dyna LLC a i.). Má jedenásť patentov v obore bezdrôtovej komunikácie.  

Roku 2009 získal Cenu kniežaťa Astúrskeho.

## Referencie


## Iné projekty

## Externé odkazy
* Heslo v Britannica 
* Encyklopedické zdroje na encyclopedia.com 

## Zdroj

Kategória:Inžinieri USA
Kategória:Vynálezcovia USA
Kategória:Osobnosti zo Chicaga
Kategória:Mensania
Skorotlčúce

***Skorotlčúce*** je tretí štúdiový album (dvoj CD) hudobnej skupiny 100 múch, ktorý vydalo hudobné vydavateľstvo Hevhetia v roku 2011.

## Zoznam skladieb
CD 1

# „Letom snehom“ - 
# „Telefónny hlavolam“
# „Hrušky z lásky“
# „Postavím ti dom“
# „Straky“
# „Červený pomaranč“
# „V tieni slnečníkov“
# „Kominár“
# „O šiestej do roboty“
# „Z jednej strany rozhlas“
#„Len to nie"
#„Druhá povedala tretej"
#„Kexíkové čokolády"
#„Vraj si sa pomýlila"
#„Ešte mám čas"
#„Bože"
#„Peklo / Chodci náhodní"
#„Poprad - Tatry"
#„Bozkávaj veľa žien"

CD 2
# „Havrany“
#„Na rohu ulice"
#„Mikrosvety"
#„Abrakadabra"
#„Viera"
#„Raňajky"
#„Stúpa a narastá"
#„Rozlúčky"
#„Navždy"
#„Strom samotár"
#„Nepíš mi"
#„Tikitálky / Muž a žena"
#„Keď pôjdem pred váš dom"

## Obsadenie
Sto múch:
* Juraj Haško - klávesové nástroje, spev, zbory
*Marcela Vilhanová - spev, alt saxofón, akordeón, zbory
*Lucia Žiaková - spev, zbory
*Martin Novák - gitara, zbory
*Miroslav Páv - basová gitara, gitara, spev, recitácia, zbory
*Ján Fiala - bicie nástroje, akustická gitara, udu, zbory
Hostia:
*Martin Huba - recitácia (CD1: 19)
*Peter Mankovecký - galantný jeleň (CD1: 16), akustická gitara (CD2: 11)
*Štefan Tkáč - soprán saxofón a tenor saxofón (CD1: 1, 3, 4, 6, 7, 9, 12, 13, 16, 17; CD2: 2, 6)
*Matej Berčík - tenor saxofón (CD1: 1, 4, 6, 7, 9, 12, 15, 16, 17)
*Martin Hanzely - klarinet (CD1: 2, 5, 7, 18), zbory
*Sebastian Chrien - gitara (CD2: 1, 4, 7, 9), zbory
*Stanislav Joni - husle (CD2: 3, 10, 13)
*Júlia Gálová - hoboj (CD2: 13)
*Dušan Ivan - zbory

## Referencie

Kategória:Albumy Sto múch
Kategória:Hudobné albumy z 2011
100 múch (album)

***100 múch*** je štvrtý štúdiový album slovenskej kapely 100 múch, ktorý vydalo hudobné vydavateľstvo Hevhetia v roku 2019.

## Zoznam skladieb

# „Urobme si kapelu“
# „Punčová“
# „Agát“
# „Malé plusy“
# „Poleno“
# „Modré psisko“
# „Insomnia“
# „Človek strom“
# „Dana“
# „Závislí“
# „Miláčik“

## Referencie

Kategória:Albumy Sto múch
Kategória:Hudobné albumy z 2019
Družica (kultúra)

**Družica** (-zriedkavo; iné názvy: **družička**, **druska**) je výraz v slovenskej ľudovej kultúre, ktorý sa používa v dvoch mierne odlišných významoch, a to na označenie:
* svadobnej funkcionárky, ktorá slúži ako predstaviteľka slobodných dievčat (nazývaná **prvá**/**predná**/**staršia družica**) resp. slobodného dievčaťa, ktoré je súčasťou svadobnej družiny,
* mladého dievčaťa vystupujúceho v slávnostnom odeve pri iných obradných a slávnostných príležitostiach (napr. pri pohrebe mládenca, pri kresťanských sviatkoch).

Tradične zastávala úlohu prvej družice príbuzná (sestra, sesternica, dcéra krstnej matky) alebo kamarátka mladuchy. Ako uvádza etnologička Kornélia Jakubíková v elektronickej encyklopédii *[[Tradičná ľudová kultúra Slovenska slovom a obrazom]]*: *„Odevné znaky mala podobné [[Mladucha|mladuche]] (partu, veniec, neskôr kyticu), čo malo v magickom zmysle ochrannú funkciu. Jej povinnosťou bolo odovzdať [[ženích]]ovi svadobnú košeľu a svadobné pierko a sprevádzať ho na [[sobáš]]. Na západnom Slovensku prebrala družica aj niektoré úlohy [[Družba (svadba)|družbu]] – prednášanie vinšov, skladanie venca, vyberanie peňazí. Iných úkonov sa zúčastňovala so skupinou družíc ako časti svadobnej družiny.“*

## Referencie

## Iné projekty

Kategória:Svadba
Kalathos

[náhľad|[Apúlia|Apúlsky kalathos, cca 5. – 4. stor. pred Kr.]]
**Kalathos** (*kalathos*, doslovne *košík*) je typ starogréckej keramickej nádoby.
 
Kalathos (mn. č. *kalathoi*) sa vyrábal z rôznych materiálov. Tradične sa zhotovoval z prútia, ale vyrábal sa i z kameňa, kovu alebo keramiky. Keramická verzia košíka bola najčastejšie okrúhla menšia nádoba bez ucha s takmer vertikálnymi stenami. Kalathos mal všestranné použitie, ženy si do neho mohli ukladať napr. vlnu, kvety či plody z úrody. V starovekom Grécku bol kalathos symbolom sily, plodnosti a blahobytu a podobne ako *roh hojnosti* (prútený košík v tvare rohu) bol často zobrazovaný na minciach (občas spolu s bohom vína Dionýzom). Kalathos slúžil aj ako kultový predmet.

Na mnohých starogréckych maľbách (hlavne na keramických nádobách) je bohyňa Demeter (často i so svojou dcérou Korou, budúcou kráľovnou podsvetia), zobrazená ako drží kalathos (pletený košík naplnený kvetmi, posvätný symbol tejto bohyne).[náhľad|Kalathos s neskoro-geometrickou výzdobou, cca 750 – 700 pred Kr., Archeologické múzeum Kerameikos ([Atény)]] Počas slávností konajúcich sa na počesť týchto bohýň ich ženy v slávnostných sprievodoch niesli naplnené kvetmi alebo ovocím. Takýto sprievod sa konal napr. v posledný deň trojdňového sviatku *Thesmoforia* (na konci pôstu, 13. dňa mesiaca Pyanepsión)

Na vyobrazeniach majú kalathoi rôzne tvary, niektoré majú pevné steny, kým iné s otvormi sú akoby z prútia. Všetky tieto tvary a vzory kalathoi sa vyrábali aj v menšej veľkosti a slúžili veriacim ako votívne dary do svätýň. Miniatúrne kalathoi (kalathiskoi) sú známe zo svätýň Demetry po celom Grécku, ale nikde sa nenašli v takom hojnom množstve, ako napr. pri Akrokorinte. Mnoho stoviek sa ich tu v rôznych tvaroch a veľkostiach zachovalo takmer nepoškodených, ale väčšina, a to niekoľko tisíc, už len vo fragmentoch. Vyzerá to, akoby takmer každá žena, ktorá v klasickej dobe vystúpila ku tejto svätyni, venovala bohyni kalathiskos. 

## Referencie

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Socialisti.sk

**Socialisti.sk** je slovenské mimoparlamentné ľavicové politické hnutie, ktoré vzniklo zaregistrovaním 8. októbra 2019 na Ministerstve vnútra SR. Cieľom hnutia je presadzovať hodnoty postavené na troch základných pilieroch – sociálnom, environmentálnom a mierovom. Hnutie má prinášať „radikálnu, ľavicovú demokratickú alternatívu voči koristníckemu kapitalizmu, ktorý ničí spravodlivosť, rovnosť a život na Zemi“.

## Dejiny
Hnutie založil v októbri 2019 ľavicový aktivista a kandidát na prezidenta SR, Eduard Chmelár. Socialisti.sk kandidovali samostatne vo voľbách do Národnej rady SR vo februári 2020, no neuspeli, získali 0,55 % hlasov. Následne sa Chmelár vzdal funkcie predsedu a v júni 2020 snem strany za nového predsedu zvolil Artura Bekmatova, Chmelár ostal čestným predsedom.

18. januára 2022 hnutie iniciovalo prvý protest proti prijatiu dohody DCA, na ktorom vystúpila aj predsedkyňa KOZ SR Monika Uhlerová, vtedy člen strany Vzdor-SP Stanislav Pirošík, ale i Andrej Danko, predseda Slovenskej národnej strany.

31. januára 2022 oznámilo vedenie strán Socialisti.sk a Vzdor – strana práce (ktorej viacerí členovia kandidovali na kandidátnej listine Socialistov v parlamentných voľbách 2020) podpísanie dohody o spolupráci a plán zlúčenia oboch subjektov pod hlavičku Socialistov. Strana Socialisti.sk na sociálnych sieťach takisto oznámila, že do nadchádzajúcich komunálnych a župných volieb strany pôjdu spoločne s ďalším mimoparlamentným ľavicovým hnutím Solidarita. Predseda strany Artur Bekmatov 25. augusta 2022 oznámil, že bude kandidovať na post predsedu a poslanca zastupiteľstva Nitrianskeho samosprávneho kraja.

V januári 2023 hnutie podporilo referendum o odvolateľnosti poslancov NR SR. Hnutie sa tiež pravidelne zapája do odborárskych protestov a podporuje pracujúcich v jednotlivých podnikoch. Príkladom je vyjadrenie podpory predsedovi odborov v belušskom podniku Booster Precision Components, čo vedenie spoločnosti v marci 2023 označilo za *"zapojenie ultraľavicovej organizácie do nátlakových akcií"*.

## Volebné výsledky
### Voľby do Národnej rady Slovenskej republiky

### Voľby do orgánov samosprávy obcí

## Vedenie strany
### Predsedovia
* 2019 – 2020 – Eduard Chmelár
* 2020 – Artur Bekmatov

## Poznámky


## Referencie

## Externé odkazy
* Oficiálna stránka hnutia 
* Socialisti.sk v registri strán a hnutí MV SR 


Kategória:Politické strany na Slovensku – funkčné
Kategória:Socialistické strany
Kategória:Organizácie založené v 2019
Jalovcová stráň

**Jalovcová stráň** je prírodná rezervácia, ktorá sa nachádza asi 1,5 km východne od obce Nedašov v okrese Zlín. Oblasť spravuje CHKO Bílé Karpaty.

## Ochrana
PR bola vyhlásená s cieľom zachovať najrozsiahlejšiu borievkovú pastvinu v okrese Zlín s bohatým výskytom borievky obyčajnej (*Juniperus communis*).

## Flóra
Na území PR sa nachádza bohatá vegetácia rôznych typov od mokraďových až po spoločenstvá suchých pastvín s radom ohrozených a chránených druhov rastlín ako sú napríklad na suchých stanovištiach pahorec brvitý (*Gentianopsis ciliata*), zvonček klbkatý (*Campanula glomerata*) a rastliny z čeľade vstavačovitých - vstavačovec bazový (*Dactylorhiza sambucina*), vstavač mužský (*Orchis mascula*), vstavač obyčajný (*Orchis morio*), päťprstnica obyčajná (*Gymnadenia conopsea)*, pavstavač hlavatý (*Traunsteiner globosa*), vemenník dvojlistý (*Platanthera bifolia*) a bradáčik vajcovitý (*Lister ovata*).

Pre mokrade je typický páperník širokolistý (*Eriophorum latifolium*) a vstavačovec májový (*Dactylorhiza majalis*) a kruštík močiarny (*Epipactis palustris*).

## Fotogaléria

File:Přírodní rezervace Jalovcová stráň, okres Zlín (03).jpg
File:Přírodní rezervace Jalovcová stráň, okres Zlín (05).jpg
File:Přírodní rezervace Jalovcová stráň, okres Zlín (10).jpg
File:Přírodní rezervace Jalovcová stráň, okres Zlín (13).jpg|Mokraďová časť
File:Přírodní rezervace Jalovcová stráň, okres Zlín (07).jpg
File:Přírodní rezervace Jalovcová stráň, okres Zlín (09).jpg
File:Přírodní rezervace Jalovcová stráň, okres Zlín.jpg


## Referencie


## Pozri aj
* Zoznam chránených území v okrese Zlín
* Chránená krajinná oblasť Bílé Karpaty

## Iné projekty

## Externé odkazy
* PR Jalovcová stráň 

## Zdroj

Kategória:Chránené územia v okrese Zlín
Kategória:Chránená krajinná oblasť Biele Karpaty
Kategória:Lúky v Česku
Kategória:Nedašov
Javorůvky

**Javorůvky** sú prírodná rezervácia, ktorá sa nachádza na zamokrenej svahovitej lúke asi 2,5 km VJV od mestečka Valašské Klobouky v okrese Zlín na severozápadnom svahu kóty Královec (655 m). Oblasť spravuje CHKO Bílé Karpaty.

## Ochrana
PR bola vyhlásená na ochranu druhovo bohatej bílokarpatskej lúky.

## Flóra
Na území PR sa vyskytuje bohatá vegetácia zastúpená najmä typickými druhmi mezofytných a vlhkých lúk, mokradí a pramenísk. Vyskytujú sa tu chránené rastliny z čeľade vstavačovitých ako napríklad pavstavač hlavatý (*Traunsteiner globosa*), vstavač obyčajný (*Orchis morio*), vstavač mužský (*Orchis mascula*), vstavačovec májový (*Dactylorhiza majalis*), kruštík močiarny (*Epipactis palustris*), vstavačovec bazový (*Dactylorhiza sambucina*), päťprstnica obyčajná (*Gymnadenia conopsea*) a bradáčik vajcovitý (*Lister ovata*). Z ďalších ohrozených druhov je to ľalia zlatohlavá (*Lilium martagon*), zvonček klbkatý (*Campanula glomerata*), prvosienka vyššia (*Primula elatior*).

## Fauna
PR je významným útočiskom hmyzu od motýľov (vidlochvost feniklový (*Papilio machaon*), hnedáčik mriežkovaný (*Melitaea cinxia*), modráčik bahniskový (*Maculinea nausithous*) po mokraďové druhy napríklad vážok. Z obojživelníkov tu žije mlok horský (*Triturus alpestris*) a salamandra škvrnitá (*Salamandra salamandra*).

## Galéria

Súbor:Javorůvky (02).jpg|Lesná časť prírodnej rezervácie
Súbor:Javorůvky (17).jpg|Pohľad na kvitnúce lúky
Súbor:Javorůvky (31).jpg|Prírodnou rezerváciou preteká bystrina
Súbor:Přírodní rezervace Javorůvky, okres Zlín (09).jpg|Vodný tok
Súbor:Přírodní rezervace Javorůvky, okres Zlín (07).jpg|Kvitnúca podmáčaná časť
Súbor:Přírodní rezervace Javorůvky, okres Zlín (06).jpg|Celkový pohľad od juhu
Súbor:Přírodní rezervace Javorůvky, okres Zlín (02).jpg|Tabuľka značiaca hranicu PR


## Referencie


## Pozri aj
* Zoznam chránených území v okrese Zlín
* Chránená krajinná oblasť Bílé Karpaty

## Iné projekty

## Externé odkazy
* PR Javorůvky 

## Zdroj

Kategória:Chránená krajinná oblasť Biele Karpaty
Kategória:Chránené územia v okrese Zlín
Kategória:Lúky v Česku
Kategória:Valašské Klobouky
Ján Štiavnický

**Ján Štiavnický** (pseudonym: **Ján Vlašský**; * 11. júl 1937, Spišské Vlachy† 9. august 1993, Košice) bol slovenský spisovateľ (prozaik, dramatik) a scenárista. V jeho literárnej tvorbe prevažovala literatúra pre deti a mládež, najmä povesti a rozprávky.

## Život
V rokoch 19521955 absolvoval štúdium na Jedenásťročnej strednej škole v Spišskej Novej Vsi (dnes Gymnázium, Školská 7, Spišská Nová Ves) a po maturite nastúpil na Lekársku fakultu v Košiciach (dnes Lekárska fakulta Univerzity Pavla Jozefa Šafárika v Košiciach), štúdium ale nedokončil. V rokoch 19611966 pracoval ako vedúci laboratória v kúpeľoch vo Vyšných Ružbachoch a v roku 1966 sa stal vedúcim literárno-dramatického vysielania v košickom štúdiu Československej televízie.

Debutoval knižnou zbierkou poviedok a rozprávok *Šaty malej Dominiky* (1971). Jeho tvorba bola zameraná predovšetkým na deti a mládež – napísal viacero kníh rozprávok, povestí, historických noviel a románov. Je tiež autorom niekoľkých bábkových, rozhlasových a televíznych hier a autorom scenára k celovečernému filmu *[[Blízke diaľavy]]* (1979). Na jeho počesť je pomenovaná literárna súťaž pre mladých autorov Literárne Košice Jána Štiavnického, ktorá sa koná od roku 1994.

## Dielo
Zoznam diel podľa Literárneho informačného centra:
### Knihy pre deti a mládež
* 1971
** *Šaty malej Dominiky*
** *Obor a kamenár*
* 1972
** *Kamenný kráľ*
** *Lipenka*
* 1973
** *Chlapci z Maše*
** *Studničky*
* 1974
** *Januš z Braniska*
** *Modrí diabli*
** *Martin, vydrž!*
* 1976*Rozprávky na každý deň*
* 1977
** *Cena priateľstva*
** *Richtársky tanec*
** *Horííí*
* 1978*Strážca pokladu*
* 1984*Farbiar a krásna Zuzana*
* 1985
** *Povesti z dávnych vekov*
** *Dobrý zmok a iné rozprávky*
* 1988*O krásnej zlatníkovej dcére*
* 1991*Povesti zo Spišského hradu*
### Knihy pre dospelých
* 1975*Zo všedných dní*
* 1976*Šampión*
* 1984*Do búrky*
* 1985*Akcia „Kláštor“*
* 1986
** *Partizánsky chirurg*
** *Vo víchrici*
* 1987
** *Nevystrelený náboj*
** *Necestami Brazílie*
* 1989*So skalpelom a bez neho*
* 1984*Posratí Spišiaci*
* 2019*Zvony v srdci*
### Rozhlasové hry
* 1974*Odchod*
* 1978*Kľúč*
* 1984*Mŕtve včely*
### Televízne hry
* 1970*Pieseň pre teba*
* 1971*Hodina života*
* 1972*Učiteľ*
* 1973*Rekord*
### Filmy (scenár)
* 1979*Blízke diaľavy*

## Referencie

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Osobnosti zo Spišských Vlách
Peter Ottinger

MUDr. **Peter Ottinger** (* 23. október 1952, Trnava† 12. október 2019) bol slovenský lekár a politik, člen SDKÚ-DS. Pôsobil ako ortopéd a dlhoročný riaditeľ Nemocnice Alexandra Wintera v Piešťanoch. V rokoch 20022006 zastával post štátneho tajomníka na Ministerstve zdravotníctva Slovenskej republiky.

## Život
### Mladosť a štúdium
Peter Ottinger pochádzal z lekárskej rodiny. Narodil sa v roku 1952 v Trnave. Na základnú školu chodil v rokoch 19591968 v Leopoldove, následne absolvoval medzi rokmi 19681971 stredoškolskú dochádzku na SVŠ v Hlohovci. V rokoch 19711977 absolvoval Lekársku fakultu Univerzity Komenského v Bratislave. Prevažnú väčšinu osobného pracovného života prežil v Piešťanoch.

### Lekárska kariéra
Po absolvovaní štúdia medicíny nastúpil v roku 1977 do Nemocnice s poliklinikou v Piešťanoch na ortopedické oddelenie. Tu pôsobil až do roku 1995 (v rokoch 19911994 ako zástupca primára). 15. júla 1994 bol vymenovaný za riaditeľa nemocnice. V dôsledku vtedajších politických zmien však vo funkcii pôsobil len do 29. decembra 1994. Následne medzi rokmi 19951998 pôsobil v Nemocnici s poliklinikou Hlohovec. O štyri roky neskôr, 19. novembra 1998, bol na základe rozhodnutia ministra zdravotníctva SR opätovne vymenovaný do funkcie riaditeľa NsP. Tu pôsobil až 19. apríla 2010, s prerušením počas mandátu štátneho tajomníka. Počas svojho funkčného pôsobenia sa Ottinger významnou mierou pričinil o to, že Nemocnica Alexandra Wintera sa k 1. januáru 2003 transformovala na neziskovú organizáciu. Aj po roku 2010 ďalej pracoval ako lekár-ortopéd až do svojej smrti. Ottinger tiež podporoval piešťanský šport ako dlhoročný športový lekár hokejového klubu ŠHK 37 Piešťany.

V rokoch 199698 bol Ottinger predsedom kontrolného výboru Slovenskej lekárskej komory a 1. marca 2001 bol zvolený za prezidenta Asociácie nemocníc Slovenska.

### Politická kariéra
V októbri 2002 sa stal štátnym tajomníkom Ministerstve zdravotníctva Slovenskej republiky za stranu SDKÚ. Po ukončení funkčného obdobia sa do Piešťan vrátil na riaditeľskú pozíciu.

### Komunálna a regionálna politika
Ottinger bol tri volebné obdobia členom mestského zastupiteľstva mesta Piešťany. Taktiež bol v rokoch 20052017 tri volebné obdobia poslancom krajského zastupiteľstva Trnavského samosprávneho kraja za SDKÚ, resp. koalíciu KDH a SDKÚ-DS. V oboch zastupiteľstvách zastával funkciu predsedu komisie pre zdravotníctvo.

## Ocenenia
* 2001: *Bronzová medaila akademika Ladislava Dérera* - Ocenenie od ministra zdravotníctva SR za jeho úsilie a výnimočnú prácu v prospech nemocníc počas reformy zdravotníctva na Slovensku

## Smrť
Zomrel nečakane vo veku nedožitých 67 rokov. Zádušná omša a pohreb sa bude konať v Piešťanoch 18. októbra 2019.

## Referencie


Kategória:Osobnosti z Trnavy
Kategória:Riaditelia nemocníc na Slovensku
Kategória:Slovenskí lekári
Kategória:Slovenskí politici
Kategória:Politici SDKÚ
Kategória:Štátni tajomníci Ministerstva zdravotníctva Slovenskej republiky
Kategória:Absolventi Lekárskej fakulty Univerzity Komenského v Bratislave
Kategória:Poslanci Trnavského samosprávneho kraja
Kategória:Slovenskí komunálni politici
Pod Cigánem

**Pod Cigánem** je prírodná pamiatka ev. č. 768, ktorá zahŕňa lúku vo svahu susediacu čiastočne s lesom, čiastočne s okolitými lúkami. Je pomerne vlhká, miestami až zamokrená a silne zamachovaná. Nachádza sa na severnom svahu kóty Cigán () V nadmorskej výške 512 až 562 m, asi 1,5 km juhovýchodne od obce Nedašov na Valašskokloboucku. Katastrálne územie Nedašov, CHKO Biele Karpaty, okres Zlín.

## Ochrana
PP bola vyhlásená s cieľom zachovať lúku s výskytom vstavačovca Fuchs-Soovho *(Dactylorhiza fuchsii subsp. Sooana)* a ďalších ohrozených druhov rastlín.

## Flóra
Na území PP prevládajú rastliny typické pre mezofytné a vlhké lúky ako napr. margaréta biela (*Leucanthemum vulgare*), iskerník prudký (*Ranunculus acris*), kraslica prostredná (*Briza media*), štiav lúčny (*Acetosa pratensis*) a mnohé ďalšie.

Z rastlín z čeľade vstavačovitých tu rastie predovšetkým vstavačovec Fuchsov Soóov (*Dactylorhiza fuchsii subsp. Sooana*), ďalej vstavač mužský (*Orchis mascula*), vstavačovec bazový (*Dactylorhiza sambucina*), päťprstnica obyčajná (*Gymnadenia conopsea*), pavstavač hlavatý (*Traunsteinera globosa*), bradáčik vajcovitolistý (*Listera ovata*), vemenník dvojlistý (*Platanthera bifolia*) a vstavačovec májový (*Dactylorhiza majalis*).

## Fotogaléria

File:Přírodní památka Pod Cigánem, okres Zlín (05).jpg
File:Přírodní památka Pod Cigánem, okres Zlín (03).jpg
File:Přírodní památka Pod Cigánem, okres Zlín (02).jpg
File:Přírodní památka Pod Cigánem, okres Zlín.jpg
File:Přírodní památka Pod Cigánem, okres Zlín (04).jpg
File:Přírodní památka Pod Cigánem, okres Zlín (06).jpg
File:Přírodní památka Pod Cigánem, okres Zlín (09).jpg


## Referencie


## Pozri aj
* Zoznam chránených území v okrese Zlín
* Chránená krajinná oblasť Bílé Karpaty

## Iné projekty

## Externé odkazy
* PP Pod cigánem 

## Zdroj

Kategória:Chránené územia v okrese Zlín
Kategória:Chránená krajinná oblasť Biele Karpaty
Kategória:Lúky v Česku
Kategória:Nedašov
David Strelec

**David Strelec** (* 4. apríl 2001, Nové Zámky) je profesionálny slovenský futbalista hrajúci za anglický klub Middlesbrough. Hráva na pozícii útočníka.

## Klubová kariéra
Strelec už od mlada hrával za Slovan Bratislava. Za 1. tím debutoval 5. augusta 2018 v zápase s Michalovcami. Prestížnym futbalovým magazínom L'Equipe bol v roku 2021 zaradený medzi TOP 50 talentov do 20 rokov na svete. V lete 2021 prestúpil do tímu účastníka talianskej Serie A Spezia. 31. januára 2023 šiel na hosťovanie do talianskeho druholigového klubu Reggina. Na konci hosťovania sa vrátil do Spezie, odkiaľ prestúpil naspäť do Slovana Bratislava. V sezóne 2024/25 sa prebojoval so Slovanom do Ligy Majstrov. Svoj prvý gól v Lige Majstrov strelil 5. novembra 2024 do siete Dinamo Záhreb, druhý presný zásah strelil klubu Atlético Madrid. Za svoje pôsobenie v Slovane vyhral slovenskú navyššiu ligu päťkrát a slovenský pohár dvakrát.

Strelec prestúpil 1. septembra 2025 do druhej najvyššej anglickej súťaže EFL Championship do klubu Middlesbrough. Bol to doposiaľ najdrahší prestup akéhokoľvek slovenského klubu.

## Reprezentačná kariéra
Strelec reprezentoval Slovensko v juniorských kategóriách a je aj súčasťou reprezentačného družstva mužov. Za seniorov debutoval 24. marca 2021 proti Cyprusu a o tri dni na to strelil za Slovensko svoj prvý gól, ktorý umiestnil do siete Malty.

## Štatistiky
*Aktuálne k 10.9.2025.*

### Klub

### Reprezentácia

#### Zoznam medzinárodných gólov Davida Strelca

## Referencie

## Externé odkazy
* Profil hráča na oficiálnej stránke klubu ŠK Slovan Bratislava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Kategória:Slovenskí futbalisti
Kategória:Futbaloví útočníci
Kategória:Hráči ŠK Slovan Bratislava
Kategória:Hráči Reggina Calcio
Kategória:Osobnosti z Nových Zámkov
Delta (album)

[náhľad|Winston Marshall hrá na gitare počas turné Delta v newyorskej [Madison Square Garden]]
***Delta*** je štvrtý štúdiový album britskej hudobnej skupiny Mumford & Sons, ktorý vyšiel 16. novembra 2018 vo vydavateľstve Gentlemen of the Road a Island Records. Bol nahraný v londýnskom štúdiu Church Studios s producentom Paulom Epworthom. Dosiahol prvé miesto v americkom rebríčku albumov Billboard 200 a druhé miesto v britskom rebríčku UK Albums Chart. 

Skupina album podporila s hlavným singlom „Guiding Light“, ktorý bol odpremiérovaný 20. septembra 2018 v rádiu BBC Radio 1. Taktiež kapela podporila vydanie albumu rovnomenným 60-dňovým svetovým turné, ktoré začalo v novembri 2018.

## Hudba a témy
Oproti predošlému albumu *[[Wilder Mind]]* je tento intímnejší a viac sa ponáša na prvé dva albumy skupiny. Nevracia sa však plne k folkovým nástrojom a inkorporuje viacero hudobných štýlov ako rap, džez či electronica. Hráč na klávesy Ben Lovett priznal, že album je aj o „štyroch D“: o smrti, rozvode, drogách a depresii (v origináli „death, divorce, drugs and depression“).

## Zoznam skladieb

## Referencie

Kategória:Albumy skupiny Mumford & Sons
Kategória:Hudobné albumy z 2018
Alarich

**Alarich** môže byť:
* kráľ Vizigótov a dobyvateľ Ríma (cca 370 – 410), pozri Alarich I.
* kráľ Vizigótov (484 – 507), pozri Alarich II.
Strana budúcnosti Sýrie

**Strana budúcnosti Sýrie** (, prepis *hizb súrijá al-mustakbal*, skratka HSA, po anglicky *Syria's Future Party*, *Future Syria Party*) je sýrska politická strana, pôsobiaca od roku 2018 v Autonómnej samospráve Severnej a Východnej Sýrie (ASSVS). Ideologicky je strana sekulárna, je postavená na rovnosti Kurdov, Arabov a kresťanov, ktorí na severe krajiny žijú, žiada väčšiu spoluprácu medzi etnikami a decentralizáciu moci pri zachovaní celistvosti Sýrie. Spolu-predsedníčka strany, Hevrin Chalafová, bola brutálne zavraždená protureckými islamistickými silami počas tureckej invázie (Operácia Prameň mieru) do ASSVS 12. septembra 2019. Strana sa podieľa na vládnutí v sýrskych regiónoch, ktoré sú pod správou ASSVS.

Pri vzniku strany jej kritici tvrdili, že vznikla z dopytu USA ako protiturecká sila či ako protiváha Ľudových obranných jednotiek (YPG), čo však lídri HSA odmietli a deklarovali, že strana vznikla z popudu sýrskeho ľudu po zmene. Strana sa vybrala ako sídlo Rakku z dôvodu, aby očistila mesto od negatívnej nálepky hlavného mesta Islamského štátu a urobila z neho „maják demokracie“.

## Politický program
Strana sa profiluje ako nie prokurdská, ale prosýrska. Je oponentom režimu Baššára al-Asada a Turecka a chce zachovať jednotu Sýrie. V rámci nej chce pristúpiť k decentralizácii a rovnosti všetkých občanov Sýrie nezávisle od toho, či sú moslimovia alebo kresťania či Arabi, Kurdi, Asýrčania alebo Turci.

Tri strategické ciele programu HSA, tak ako ich predstavil predseda al-Kaftan v júni 2018, sú:
* Cez konferencie viesť dialóg vedúci k fundamentálnej zmene na základe občianstva, pluralizmu a decentralizácie.
* Zabezpečiť rovné podmienky pri voľbách a čestné správanie pod dohľadom medzinárodných volebných komisií.
* Ukončenie ekonomickej blokády Sýrie a normalizácia vzťahov s arabskými štátmi, regiónom a medzinárodným prostredím. Za jediné riešenie hospodárskej krízy v krajine považujú zvyšovanie produkcie a spoľahnutie sa na zdieľanú ekonomiku.

## Predsedníctvo strany
### Spolu-predsedovia
* Ibrahim al-Kaftan (27. marec 2018 - súčasnosť)
* Hevrin Chalafová (ako generálna tajomníčka, 27. marec 2018 - 12. september 2019)

## Referencie


Kategória:Politické strany v Sýrii
Kategória:Organizácie založené v 2018